**Mesto Vrútky**

 Predkladacia správa

***Určené :na zasadnutie Mestskej rada dňa 04.09.2019 a***

***Mestského zastupiteľstva vo Vrútkach dňa 10. 09.2019***

**Názov materiálu: úver – rekonštrukcia telocvične ZŠ H. Zelinovej**

**Materiál obsahuje:** - predkladacia správa

- dôvodová správa

***Návrh na rozhodnutie* (uznesenie):**

**Mestské zastupiteľstvo vo Vrútkach:**

Podľa príslušných ustanovení zákona č.369/1990 Zb. o obecnom zriadení v platnom znení schvaľuje prijatie úveru vo výške 200 000,- eur poskytnutého zo strany Prima banka Slovensko a.s., so sídlom Hodžova 11, 010 01 Žilina, SR, IČO: 31575951, IČ DPH: SK2020372541, zapísanej v Obchodnom registri Okresného súdu v Žiline, oddiel SA, vložka číslo 148/L ( ďalej len banka) za podmienok dojednaných v príslušnej úverovej zmluve č. 16/011/19 na rekonštrukciu telocvične ZŠ H .Zelinovej.

Mestské zastupiteľstvo zároveň schvaľuje, že v prípade ak na základe prehodnotenia vykonaného bankou bude zistené, že miera rizika mesta ako klienta bola v priebehu úverového vzťahu zvýšená, mesto vystaví v súlade s podmienkami dojednanými v príslušnej úverovej zmluve na výzvu banky vlastnú vista blankozmenku na rad banky za účelom zabezpečenia pohľadávky banky z prijatého úveru.

**Spracoval:**  **Ing. Lívia Komínová –** vedúca finančného odboru

**Ing. Dušan Kramár** – vedúci odboru ŽP

**Predkladá: Ing. Lívia Komínová-** vedúca finančného odboru

Vo Vrútkach, 09.09.2019

...................................................

podpis predkladateľa

**Dôvodová správa**

Realizácia stavby **„Rekonštrukcia telocvične Základnej školy Hany Zelinovej vo Vrútkach“**

Mesto Vrútky zareagovalo na výzvu Ministerstva školstva SR, ktoré zo štátneho rozpočtu poskytlo dotáciu na rekonštrukciu telocvične Základnej školy Hany Zelinovej vo Vrútkach. Rekonštrukcia pôvodne zahŕňala (novovzniknuté sociálne zariadenia, ústredné vykurovanie – výmena radiátorov, výmenu palubovky a oprava strechy).

Vzhľadom k tomu, že Mesto Vrútky chcelo prioritne zabezpečiť v danom objekte rapídne zníženie energetickej náročnosti, rozhodlo sa zabezpečiť spracovanie projektovej dokumentácie pre komplexnú rekonštrukciu daného objektu so záväzkom dofinancovania rozdielu v nákladoch na uvedenú rekonštrukciu z vlastných zdrojov. Komplexná rekonštrukcia zahŕňala (rekonštrukciu jestvujúcich a výstavba nových sociálnych zariadení, výmena vykurovacích telies s rozvodmi, výmena palubovky - cvičebného priestoru, výmena okenných výplní jestvujúcich konštrukcií, zateplenie obvodového plášťa, zateplenie strechy, rekonštrukcia elektroinštalácie a bleskozvodu).

Popri znížení energetickej náročnosti objektu je zámerom investora aj zlepšenie užívateľských podmienok pre študentov, učiteľov telesnej výchovy a nájomníkov telocvične pri športových

aktivitách.

Celková vysúťažená suma je 340 341,- eur, dotácia je v čiastke 115 912, úver 200 000,- vlastné zdroje 24 429,-eur.

Na základe predložených indikatívnych ponúk a ich vyhodnotenia komisiou sú podmienky úverovej zmlúvy nasledovné:

1. Termínovaný úver

* Poskytovateľ úveru Prima banka Slovensko a.s.
* Výška úveru 200 000,-
* Úroková sadzba 12M EURIBOR+ 0,30%
* Splatnosť úveru do 31.08.2022
* Čerpanie úveru do 31.07.2020
* Bez zabezpečenia

Prijatie úveru a splnenie podmienok na prijatie návratných zdrojov financovania potvrdí v zmysle zákona 583/2004 Z.z. hlavný kontrolór mesta.